AQSh harbiy-havo kuchlari vaziri Rossiyani “birinchi raqamli xavf” deb atadi

AQSh harbiy-havo kuchlari vaziri Debora Jeyms Rossiyani mamlakat uchun “birinchi raqamli xavf” deb atadi. Bu haqda u Kaliforniyada bo‘lib o‘tgan Reygan nomidagi milliy mudofaa forumida aytib o‘tdi, deb yozadi “Gazeta.ru”.

“Rossiya AQSh uchun birinchi raqamli xavf hisoblanadi. Biz ko‘plab xavflar bilan ish ko‘ramiz, ammo Rossiya yadro nuqtai nazaridan AQSh uchun haqiqiy xavf tug‘dirishi mumkin”, — dedi Jeyms.
Ta’kidlanishicha, AQShning bir yo‘la bir necha yuqori mansabli harbiy amaldorlari Rossiya tomonidan harbiy xavf o‘sib borayotganini ko‘rmoqda. Shu munosabat bilan, Reuters agentligi qayd etishicha, ular mablag‘larni eng dolzarb xavflarga yo‘naltirish uchun, byudjet rejalarini qayta ko‘rib chiqmoqda.